《拜先外舅墓坐雨用赵景文韵二首》
宋代·陈著

说著韬翁泪泫然，得来展墓及春先。
松楸旧垅惊如许，风雨寒宵坐有缘。
余味淡交微醉酒，回头流俗未烹鲜。
明朝又别西山去，多少怀思集晚年。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。